Константин Величков
XV. Сънувам сън блажен…

chitanka.info

Сънувам сън блажен. Съм в родний край:

с вид радостен се всичко мен усмива,

небето с чудна синева сияй

и светлина в сърцето ми прелива.

Баща и майка нежно ме прегръщат,

грей бедний дом, облях в зари,

и срамежливо, като се заслъщат,

изкос ме гледат братя и сестри.

Из цялата вселена равен с мене

по щастье има ли във тоя час?

Душата ми вълнува една страст,

страст пламенна за прошка и забвенье,

и мълчаливо благославям аз

могъщий бог и цялото творенье…

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.